Michael Schumacher steeds kritiekMichael Schumacher Dokters het Dinsdag gesê die F1-legende, Michael Schumacher, se toestand het effens verbeter, maar dat hy nog nie buite gevaar is nie. Schumacher (44) het Dinsdag ŉ tweede operasie ondergaan om drukking op sy brein te verlig, maar hy is steeds in ŉ kritieke toestand. Sabine Kehm, Schumacher se bestuurder, het gesê die dokters is nog nie baie optimisties nie. “Ek dink hulle het dit duidelik gestel dat hulle nie optimisties is nie, maar dat daar wel ŉ effense verbetering is,” het Kehm aan Euronews gesê. Schumacher word steeds met medikasie onder verdowing gehou. Intussen het aanhangers van Schumacher buite die hospitaal in Grenoble, Frankryk, begin saamdrom. Die sewemalige F1-kampioen het Sondag, terwyl hulle by Meribel-oord geski het, geval en sy kop teen ŉ klip gestamp. Hy het ŉ valhelm aangehad. Lees ook: Michael Schumacher se toestand versleg Michael Schumacher erg beseer in ski-ongeluk